Imtella' Diċembru 16, 2021 - Aġġornata 16 Ta' Diċembru, 2021 12:17pm Telgħu għal ħamsa t-tfal li mietu wara li waqgħu minn fuq bouncy castle wara li dan inħakem mir-riħ. Il-każ seħħ waqt fun day fl-iskola primarja ta' Devonport f'Tasmania bit-tfal ġew rappurtati li waqgħu minn għoli ta' madwar 10 metri. It-tfal involuti fl-inċident għandhom bejn 10 snin u 12-il sena. Il-Prim Ministru Awstraljan Scott Morrison iddeskriva l-inċident bħala wieħed ta' qsim il-qalb. Dan ma kienx l-ewwel każ ta' bouncy castles li taru mar-riħ u qatlu tfal li kien fihom. Fl-2016 żewġ ħaddiema kienu nstabu ħatja tal-qtil involontarju ta' tifla ta' 7 snin wara li l-bouncy castle li kienet fih tar biha fl-Ingilterra. Fl-2018 tifla fl-Ingilterra mietet wara li r-riħ tajjar bouncy castle f'bajja waqt li fl-2019 żewġt itfal mietu u 20 oħra ndarbu f'inċident fiċ-Ċina simili għal dak fl-Awstralja.